शुष्क ठंड से रोगियों की संख्या में इजाफा
शुक्रवारको बेशक अच्छी खासी धूप निकलने से लोगों को ठंड से राहत जरूर मिली है। लेकिन यह राहत अल्प समय के लिए ही है। शाम होने के बाद ठंड जोर पकड़ने लगती है। शीतल हवाएं चलने लगती हैं जिससे ठिठुरन बढ़ जाती है। मौसम वैज्ञानिकों का मानना है कि अगर बारिश नहीं हुई तो और ज्यादा कड़ाके की ठंड पड़ेगी।
पिछले साल दिसंबर माह के दौरान 13 और 14 दिसंबर को बारिश हुई थी। बारिश के साथ जिले के रतिया और टोहाना इलाके में तो विभिन्न जगहों पर ओलावृष्टि भी हुई थी। उससे ठंड में इजाफा तो हुआ लेकिन वह ठंड बीमार करने वाली नहीं थी। शुष्क ठंड सेहत के लिए ठीक नहीं होती है। बारिश की गैरमौजूदगी में जो ठंड पड़ती है जैसे मौजूदा समय में हो रहा है, वह शुष्क ठंड है। डॉक्टरों का भी यह मानना है कि ऐसी शुष्क ठंड में खांसी, जुकाम वायरल बुखार से पीड़ित रोगियों की संख्या में इजाफा होने लगता है और विभिन्न अस्पतालों में एेसे मरीज उपचार के लिए ज्यादा संख्या में आते हैं। इस बार दिसंबर को पूरा महीना बीतने को हो रहा है और अभी तक बारिश नहीं हुई है। उप सिविल सर्जन डॉ. सुजाता बांसल का कहना है कि अगर जल्द बारिश नहीं हुई तो नए साल से ठंड और कड़ाकेदार पड़ने लगेगी जो सेहत के लिए ज्यादा नुकसानदायी होगी।
मौसम परिवर्तन के कारण
हवाका दबाव, जल वाष्प, आर्द्रता और तापमान ये चारों ऐसे मुख्य घटक हैं जिनके बीच होने वाली क्रिया पर मौसम में परिवर्तन होना निर्भर करता है। सर्दियों में धरती की ऊपरी पर्त के ठंडा होने के कोहरा आने लगता है क्योंकि इस समय हवा में नमी बन जाती है। इस समय वायुमंडल में स्थित जल वाष्प ओस या कोहरे में बदल जाते हैं। वायुमंडल में हवा के दबाव का कम ज्यादा होना, जल वाष्प में बढ़ोतरी, वायु में बनने वाली नमी, आर्द्रता और तापमान की क्रियाएं परस्पर एक दूसरे से संबंधित होती है। यही कारण है कि महज सर्दी गर्मी की ऋतु होने के अलावा अन्य मौसम भी आते हैं। जिनमें तापमान सामान्य तौर पर बना रहता है।
शुष्क मौसम में फसलों का विशेष ध्यान रखने की जरूरत
कृषििवैज्ञानिकों के अनुसार अब रात के समय बहुत ठंड बढ़ेगी और धुंध आना भी संभावित है। आने वाले दिनों में अधिकतम पारा 15 से 18 डिग्री के बीच और न्यूनतम तापमान 3 से 5 डिग्री के बीच भी हो सकता है। हवा में आर्द्रता 40 से 80 फीसदी संभावित और हवा चलने की गति 3 से 6 किलोमीटर प्रति घंटा के बीच चलने की संभावना है। उपनिदेशक कृष बलवंत सहारण के मुताबिक इन दिनों में फसलों के हिसाब से खुश्क मौसम को देखते हुए बोई गई गेहूं की फसल की सिंचाई करना आवश्यक है। उधर, सरसों की फसल से खरपतवार निकालना जरूरी है। सब्जियों के लिए मौसम तापमान में गिरावट को देखते हुए टमाटर, फूलगोभी, बंदगोभी के पौध की रोपाई का उचित समय है।
hin_Deva hin_Deva hin_Deva mag_Deva hin_Deva hin_Deva hin_Deva